ร้านข้าวหมูแดงหมูกรอบที่มีอาหารจานเดียวอื่นๆ อย่างข้าวแกงกะหรี่ ข้าวสตูว์เนื้อ นอกจากนี้ยังมีก๋วยเตี๋ยวและต้มเลือดหมู

สั่งข้าวหมูแดงหมูกรอบมา น้ำราดเป็นแบบจีนดั้งเดิม ไม่ข้นมาก รสชาติคล้ายน้ำราดเป็ดแบบโบราณ คล้ายน้ำราดเป็ดย่างตรงท่าพระจันทร์ แต่มีความข้นและหวานกว่า หมูแดงจะแห้งๆ หมูกรอบก็ธรรมดา รู้สึกดีตรงน้ำราด ดูเป็นแบบดั่งเดิมดี 

ต้มเลือดหมูตำลึง ลวกตับดี หมูหมักมาจนนิ่ม แต่หมูหมักไม่มีกลิ่นไรเลย น้ำซุปเป็นแบบน้ำก๋วยเตี๋ยวหม้อเดียวใส่กับก๋วยเตี๋ยวหลายแบบ อย่าคาดหวังความเผ็ดร้อนของพริกไทย ดีว่าน้ำซุปยังพอมีรสชาติ

โดยรวมเฉยๆ แต่ดีว่ามีอาหารหลายอย่างทั้งข้าว ก๋วยเตีผ๋ยว เปาะเปี๊ยะสด ข้าวแกงกะหรี่กลิ่นหอมนะ แต่ปกติไม่ชอบ เลยไม่สั่ง อ่อมาร้านนี้สั่งไอศกรีมร้านนัฐพรที่อยู่ห่างกันไป 2-3 ห้องได้เลย

พูดเลยดีกว่าข้าวหมูแดงตลาดพลูที่พูดถึงกัน ร้านนี้พอกินได้ถือว่าไม่ได้เด่นมาก แต่ของตลาดพลูคือแอบอึ้ง อิอิ